سودان-دا اوردو ایله چئویک رئاکسیا قوه‌لری آراسیندا قارشیدورما‌لار داوام ائدیر.
پایتاخت خارطوم دونن آغیر توققوشما‌لارا شاهید اولارکن، ایکی طرف سعودی عربیستانی‌نین جده شهرینده دانیشیق‌لاری داوام ائتدیریر.
شاهیدلرین سؤزلرینه گؤره، پایتاختین مرکزینده جمهور باشقانلیغی سارایی و اوردو باش قوموتانلیغی اطرافیندا گوجلو توپچو آتشی ائشیدیلیب، اوردونون ساواش اوچاق لاری اومدورمان بؤلگه‌سینده چئویک رئاکسیا قوه لرین نظارتینده اولان بعضی نقطه‌لری ووروب.
بهری بؤلگه‌سینده ایسه قارشیدورما سببیندن بعضی فابریکالاردا یانغین باش وئریب.
حربچی‌لر می‌ین 3-ده آتشکس رژیمی‌نین بیر هفته اوزادیلماسینی تکلیف ائدن دوغو افریقا-دا اینکیشاف عذره حکومتلر آراسی تشکیلاتین تشببوسونو قبول ائتدیک‌لرینی اعلان ائدیب‌لر.
می‌ین 5-ده چئویک رئاکسیا قوه لری ایسه اینسانی یاردیم دهلیزلری‌نین آچیلماسی، وطنداش‌لارین و ساکین‌لرین گئدیش-گلیشی‌نین آسانلاشدیریلماسی، احتیاج‌لاری‌نین اؤدنیلمه‌سی و تهلوکه‌سیز بؤلگه‌لره چاتماسی اوچون امریکا و سعودی عربیستانی‌نین آرابولوجولوغو ایله ایله آتشکس رژیمی‌نین داها 72 ساعات اوزادیلدیغینی آچیقلاییب.
